### Resume

Der skal udpeges to medlemmer til bestyrelsen for fonden Vejle Kulturservice (Bygningen) for perioden 1.1.2024 til 31.12.2025. Udpegningen skal efterfølgende godkendes endeligt af Byrådet.

### Sagsfremstilling

Fonden Vejle Kulturservice drifter i henhold til aftale spillestedet Bygningen for Vejle Kommune.

I henhold til [adresse] vedtægter punkt 5 udpeger Vejle Kommune to medlemmer til bestyrelsen. Udpegningen sker for en periode på to år. Byrådet udpegede på deres møde d. 9. februar 2022, sag 32, Tommy Bertelsen og Nicklas Christiansen som medlemmer til bestyrelsen i perioden fra 1.1.2022 til 31.12.2023.

På Kultur- og Idrætsudvalgets møde den 2. november 2021, sag 194, besluttede udvalget at opfordre til, at der indgår et medlem fra Kultur- og Idrætsudvalget i bestyrelsen i Fonden Vejle Kulturservice.

Til orientering har Foreningen Jelling Musikfestival til bestyrelsen i [adresse], udskiftet Arne Nissen og Katrine Madsen som har været med siden etableringen i 2010, med Alexander Jacobsen og Winni Dahl.

### Klima og resiliensvurdering

Ingen bemærkninger.

### Sagens videre forløb

Sagen skal behandles af Byrådet.

### Historik

Kultur- og Sundhedsdirektøren indstiller, 21. november 2023, pkt. 152:

at der udpeges to medlemmer til bestyrelsen for fonden Vejle Kulturservice (Bygningen) for perioden 1.1.2024 til 31.12.2025.

Beslutning fra Kultur- og Idrætsudvalget, 21. november 2023, pkt. 152:

Tommy Bertelsen og Nicklas Christiansen anbefales som de to udpegede medlemmer af bestyrelsen for fonden Vejle Kulturservice (Bygningen) for perioden 1.1.2024 til 31.12.2025.

Tommy Bertelsen og André Knudsen deltog ikke i sagens behandling.

### Beslutning

Byrådet valgte Tommy Bertelsen og Nicklas Christiansen til bestyrelsen for fonden Vejle Kulturservice (Bygningen) for perioden 1.1.2024 til 31.12.2025.

Fraværende: Frede Bach. I stedet mødte William Kjær.